Rozhodnutie Komisie
z 29. januára 2004,
ktorým sa mení a dopĺňa rozhodnutie 96/333/ES o ustanovení veterinárneho osvedčenia pre živé lastúrniky, ostnokožce, plášťovce a morské ulitníky, ktoré doteraz nie sú zahrnuté v osobitnom rozhodnutí
[oznámené pod číslom dokumentu K(2004) 146]
(Text s významom pre EHP)
(2004/119/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/492/EHS z 15. júla 1991, ktorou sa stanovujú veterinárne podmienky pre výrobu a obchodovanie so živými lastúrnikmi, [1] a najmä na jej článok 9,
keďže:
(1) rozhodnutie Komisie 96/333/ES z 3. mája 1996, ktorým sa ustanovuje veterinárne osvedčenie pre živé lastúrniky, ostnokožce, plášťovce a morské ulitníky z tretích krajín, ktoré doteraz neboli zahrnuté v osobitnom rozhodnutí, [2] je platné do 31.decembra 2003;
(2) rozhodnutie Komisie 97/20/ES [3] stanovuje zoznam tretích krajín, ktoré spĺňajú rovnocenné podmienky pre výrobu a obchodovanie s lastúrnikmi, ostnokožcami, plášťovcami a morskými ulitníkmi. Časť II uvedeného zoznamu obsahuje tretie krajiny, ktoré by mohli byť predmetom predbežného rozhodnutia na základe rozhodnutia rady 95/408/ES [4];
(3) podľa rozhodnutia 95/408/ES je zoznam krajín uplatniteľný do 31. decembra 2005. Dátum platnosti rozhodnutia 96/333/ES by sa preto mal zmeniť a doplniť, aby sa zladil s dátumom platnosti predbežného zoznamu;
(4) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
V článku 5 rozhodnutia 96/333/ES sa dátum "k 31. decembru 2003" nahrádza dátumom "k 31. decembru 2005".
Článok 2
Toto rozhodnutie je adresované členským štátom.
V Bruseli 29. januára 2004